Covid-19: Sitt każi ġodda u l-ebda persuna ma tirkupra fl-aħħar sigħat Ritratt: Roger Azzopardi Minn total ta' 2,717 swab tests li saru fl-aħħar 24 siegħa nstabu sitt każi ġodda ta' Covid-19. Fl-aħħar 24 siegħa l-ebda persuna ma ġiet iddikjarata bħala mfejqa mill-virus. B'dan il-mod, il-każi attivi telgħu għal 52. Dan ifisser li t-total tal-każi mill-bidu tal-pandemija issa huma 30,633 fejn minnhom 30,161 persuna huma ddikjarati bħala mfejqa. It-total ta' mwiet baqa' ta' 420 wara li fl-aħħar 24 siegħa ma ġiet irreġistrata l-ebda mewt. Dwar l-għoti tat-tilqim kontra l-Covid-19, l-awtoritajiet tas-saħħa qalu li sal-bieraħ ingħataw total ta' 675,014 doża. Minn dawn 360,364 ħadu l-ewwel doża filwaqt li 328,960 persuna huma mlaqqma bit-tieni doża wkoll.